Video: Vuisgeveg ontsier EFF-hoofkantoor | Maroela Media
Ter sprake is 'n gewelddadige stryery in die EFF-hoofkantoor in Johannesburg tussen die party se sekretaris-generaal, Godrich Gardee, en 'n voormalige EFF-lid wat reeds verskeie kere die perseel verbied is, Abednego Mathole. Die voorval het reeds in 2018 plaasgevind maar die beeldmateriaal het nou eers aan die lig gekom.
Die EFF se tesourier-generaal, Leigh-Anne Matthys, het probeer om die vrede te herstel, maar op 'n video wat tans as harde getuienis die ronde doen, sien jy net 'n gestoei en appels wat geswaai word.
Gardee, wat aanvoer die blote teenwoordigheid van Mathole in die hoofkantoor is genoeg uitlokking, weier om verder kommentaar te lewer. Hy beweer "stilte is goud werd".
Mathole, aan die ander kant, is ver van stil. Hy ontken dat hy die gebou verbied is. Hy ontken dat hy Gardee eerste aangeval het, maar voer ook aan dat dit in orde sou wees selfs al was dit so, want die EFF gebruik vuisgevegte om hul standpunte in die parlement oor te dra.
Tydens die vuisgeveg was Mathole in die geselskap van Tshepo Goba, die verloorkandidaat in verlede jaar se verkiesing vir die pos van EFF-jeugleier.
Nou beweer Mathole hy is seergemaak – en nie net fisiek nie.
"Ons het spesifiek geen klagtes ingedien nie, want ons wou nie ons leier, Julius Malema, in die verleentheid stel nie. Kan jy glo dat mense in die EFF nou afwysend na ons verwys as anargiste?" het Mathole uit die hart uit gesê.
Hy meen dis alles besig om met hom te gebeur bloot omdat hy die EFF-jeugleier, Peter Keetse, uitdaag. Die bewerings dat hy 'n verkragter is, is ook bog en berus op iets wat lank terug gebeur het, voer Mathole aan.
Die EFF is 'n ontsiering opsig self.
Hierdie is absoluut normale gedrag van die EFF. Dit is hoe dinge gedoen word
Wondered when this was going to happen. Hahahaha.
Mens sal regtig verwag dat Maroela Media se Afrikaans beter sou wees. "Harde getuienis" – woordeliks vertaal van die Engelse "hard evidence" af? Komaan, redaksie!
Dan is daar nog mense wat sê ons het 'n demokrasie. Miskien, miskien nie. Dit is 'n duidelike voorbeeld van onvolwasse persone wat in posisies geplaas is waar hulle nie hoort nie. Emosionele intelligensie skitter in afwesigheid en beskaafdheid is ook nie in sig nie. Ongelukkig is dit die voorland. Solank die mense net onder mekaar onrustig raak en op hulself draai.